Source: https://eur-lex.europa.eu/legal-content/RO/TXT/?uri=celex:32003D0312
Timestamp: 2019-06-19 20:31:28+00:00
Document Index: 42306480

Matched Legal Cases: ['articolul 5', 'Articolul 2', 'articolul 3', 'articolul 3', 'articolul 5', 'articolul 1', 'articolul 2', 'articolul 3']

EUR-Lex - 32003D0312 - EN - EUR-Lex
EUR-Lex - 32003D0312 - EN
Document 32003D0312
Decizia Comisiei din 9 aprilie 2003 privind publicarea referinței standardelor referitoare la produse termoizolante, geotextile, sisteme fixe de luptă împotriva incendiilor și plăci de ipsos, în conformitate cu Directiva 89/106/CEE a Consiliului [notificată cu numărul C(2003) 1161]Text cu relevanță pentru SEE.
2003/312/EC: Commission Decision of 9 April 2003 on the publication of the reference of standards relating to thermal insulation products, geotextiles, fixed fire-fighting equipment and gypsum blocks in accordance with Council Directive 89/106/EEC (Text with EEA relevance) (notified under document number C(2003) 1161)
OJ L 114, 8.5.2003, p. 50–54 (ES, DA, DE, EL, EN, FR, IT, NL, PT, FI, SV)
Special edition in Czech: Chapter 13 Volume 031 P. 183 - 187
Special edition in Estonian: Chapter 13 Volume 031 P. 183 - 187
Special edition in Latvian: Chapter 13 Volume 031 P. 183 - 187
Special edition in Lithuanian: Chapter 13 Volume 031 P. 183 - 187
Special edition in Hungarian Chapter 13 Volume 031 P. 183 - 187
Special edition in Maltese: Chapter 13 Volume 031 P. 183 - 187
Special edition in Polish: Chapter 13 Volume 031 P. 183 - 187
Special edition in Slovak: Chapter 13 Volume 031 P. 183 - 187
Special edition in Slovene: Chapter 13 Volume 031 P. 183 - 187
Special edition in Bulgarian: Chapter 13 Volume 039 P. 165 - 169
Special edition in Romanian: Chapter 13 Volume 039 P. 165 - 169
Special edition in Croatian: Chapter 13 Volume 058 P. 3 - 7
ELI: http://data.europa.eu/eli/dec/2003/312/oj
L 114/50
din 9 aprilie 2003
privind publicarea referinței standardelor referitoare la produse termoizolante, geotextile, sisteme fixe de luptă împotriva incendiilor și plăci de ipsos, în conformitate cu Directiva 89/106/CEE a Consiliului
[notificată cu numărul C(2003) 1161]
(2003/312/CE)
având în vedere Directiva 89/106/CEE a Consiliului din 21 decembrie 1988 privind apropierea legislațiilor statelor membre referitoare la produsele pentru construcții (1), astfel cum a fost modificată prin Directiva 93/68/CEE (2), în special articolul 5 alineatul (1),
având în vedere avizul comitetului permanent instituit în temeiul articolului 5 din Directiva 98/34/CE a Parlamentului European și a Consiliului din 22 iunie 1998 de stabilire a unei proceduri pentru furnizarea de informații în domeniul standardelor și reglementărilor tehnice (3), astfel cum a fost modificată prin Directiva 98/48/CE (4),
Articolul 2 din Directiva 89/106/CEE prevede că statele membre iau toate măsurile necesare pentru a asigura introducerea pe piață a produselor pentru construcții numai în cazul în care lucrările pentru care sunt utilizate respectă cerințele esențiale prevăzute la articolul 3 din directiva menționată.
În temeiul articolului 4 alineatul (2) din Directiva 89/106/CEE, produsele pentru construcții sunt prezumate a fi adecvate pentru utilizare și permit lucrărilor pentru care sunt utilizate să respecte cerințele esențiale prevăzute la articolul 3 din directiva menționată în cazul în care sunt în conformitate cu standardele naționale care le sunt aplicabile și care transpun standardele armonizate ale căror referințe au fost publicate în Jurnalul Oficial al Comunităților Europene.
Statele membre trebuie să publice numerele de referință ale standardelor naționale care transpun standardele armonizate ale căror numere de referință au fost publicate în Jurnalul Oficial al Comunităților Europene.
În conformitate cu articolul 5 alineatul (1) din Directiva 89/106/CEE, Germania a înaintat o obiecțiune oficială împotriva anumitor standarde armonizate, motivând că acestea nu permit lucrărilor pentru care sunt utilizate produsele să respecte în întregime cerințele esențiale prevăzute de Directiva 89/106/CEE. Obiecțiunea vizează zece standarde armonizate referitoare la produse termoizolante, adoptate de Comitetul European pentru Standardizare (CEN) la 23 mai 2001 și ale căror numere de referință au fost publicate în Jurnalul Oficial al Comunităților Europene la 15 decembrie 2001 (5); nouă standarde referitoare la geotextile, adoptate de CEN la 13 decembrie 2000, ale căror numere de referință au fost publicate în Jurnalul Oficial al Comunităților Europene la 26 iunie 2001 (6); zece standarde referitoare la sisteme fixe de luptă împotriva incendiilor, adoptate de CEN la 13 decembrie 2000, 21 martie 2001 și 11 aprilie 2001, ale căror numere de referință au fost publicate în Jurnalul Oficial al Comunităților Europene la 18 iulie 2001 (7), 15 decembrie 2001 și 14 februarie 2002 (8); și standardul armonizat EN 12859:2001 „Plăci de ipsos – Definiții, condiții și metode de încercare”, adoptat de CEN la 13 iunie 2001 și al cărui număr de referință a fost publicat în Jurnalul Oficial al Comunităților Europene la 15 decembrie 2001.
Informațiile obținute în cursul consultărilor cu CEN și autoritățile naționale în cadrul comitetului instituit prin Directiva 89/106/CEE și cu comitetul instituit prin Directiva 98/34/CE nu au furnizat nici o dovadă a riscului invocat de Germania.
În consecință, nu s-a demonstrat că cele 30 de standarde armonizate contestate nu permit lucrărilor în care sunt utilizate produsele să respecte cerințele esențiale prevăzute de Directiva 89/106/CEE.
Prin urmare, nu este necesar să se retragă referințele standardelor respective,
Referințele celor zece standarde referitoare la produse termoizolante, prezentate în tabelul 1 din anexă, adoptate de Comitetul European pentru Standardizare (CEN) la 23 mai 2001 și publicate pentru prima dată în Jurnalul Oficial al Comunităților Europene la 15 decembrie 2001 nu sunt retrase de pe lista standardelor publicate în Jurnalul Oficial al Comunităților Europene.
Referințele celor nouă standarde referitoare la geotextile, prevăzute de tabelul 2 din anexă, adoptate de CEN la 13 decembrie 2000 și publicate pentru prima dată în Jurnalul Oficial al Comunităților Europene la 26 iunie 2001, nu sunt retrase de pe lista standardelor publicate în Jurnalul Oficial al Comunităților Europene.
Referințele celor zece standarde referitoare la sistemele fixe de luptă împotriva incendiului, prevăzute de tabelul 3 din anexă, adoptate de CEN la 13 decembrie 2000, 21 martie 2001 și 11 aprilie 2001 și publicate pentru prima dată în Jurnalul Oficial al Comunităților Europene la 18 iulie 2001, 15 decembrie 2001 și 14 februarie 2002 nu sunt retrase de pe lista standardelor publicate în Jurnalul Oficial al Comunităților Europene.
Referința standardului EN 12859:2001 „Plăci de ipsos – Definiții, condiții și metode de încercare”, adoptat de CEN la 13 iunie 2001 și publicat pentru prima dată în Jurnalul Oficial al Comunităților Europene la 15 decembrie 2001, nu este retrasă de pe lista standardelor publicate în Jurnalul Oficial al Comunităților Europene.
Adoptată la Bruxelles, 9 aprilie 2003.
(2) JO L 220, 30.8.1993, p. 1.
(5) JO C 358, 15.12.2001, p. 9.
(6) JO C 180, 26.6.2001, p. 8.
(7) JO C 202, 18.7.2001, p. 9.
(8) JO C 40, 14.2.2002, p. 3.
Publicarea titlurilor și a referințelor standardelor armonizate referitoare la produse termoizolante menționate la articolul 1
Titlul standardului armonizat
Trimitere JO
Produse termoizolante pentru clădiri – produse fabricate din vată minerală (MW) – specificații
Produse fabricate din polistiren expandat (EPS) – specificații
Produse fabricate din spumă de polistiren extrudat (XPS) – specificații
Produse fabricate din spumă rigidă de poliuretan (PUR) – specificații
Produse fabricate din spumă fenolică (PF) – specificații
Produse fabricate din sticlă celulară (CG) – specificații
Produse fabricate din vată de lemn (WW) – specificații
Produse fabricate din perlit expandat (EPB) – specificații
Produse fabricate din plută expandată (ICB) – specificații
Produse fabricate din fibre de lemn (WF) – specificații
Publicarea titlurilor și a referințelor standardelor armonizate referitoare la produse geotextile menționate la articolul 2
Geotextile și produse înrudite – caracteristici solicitate pentru utilizarea în construcții de drumuri și alte zone de circulație
Geotextile și produse înrudite – caracteristici solicitate pentru utilizarea în lucrările de terasament, fundații și structuri de susținere
Geotextile și produse înrudite – caracteristici solicitate pentru utilizarea în sistemele de drenaj
Geotextile și produse înrudite – caracteristici solicitate pentru utilizarea în lucrările de protecție împotriva eroziunii
Geotextile și produse înrudite – caracteristici solicitate pentru utilizarea în construcții de rezervoare și baraje
Geotextile și produse înrudite – caracteristici solicitate pentru utilizarea în construcția de canale
Geotextile și produse înrudite – caracteristici solicitate pentru utilizarea în construcții de tuneluri și de structuri subterane
Geotextile și produse înrudite – caracteristici solicitate pentru utilizarea în lucrările de depozitare a deșeurilor solide
Geotextile și produse înrudite – caracteristici solicitate pentru utilizarea în lucrările de depozitare a deșeurilor lichide
Publicarea titlurilor și a referințelor standardelor armonizate referitoare la sisteme fixe de luptă împotriva incendiilor menționate la articolul 3
Sisteme fixe de luptă împotriva incendiilor – sisteme echipate cu furtun. Partea 1: hidranți interiori echipați cu furtunuri semirigide
Sisteme fixe de luptă împotriva incendiilor – sisteme echipate cu furtun. Partea 2: hidranți interiori echipați cu furtunuri plate
Sisteme fixe de luptă împotriva incendiilor – componente pentru sisteme de stingere cu gaz: Cerințe și metode de încercare pentru distribuitoare de înaltă și joasă presiune și acționările lor pentru sistemele cu CO2
Sisteme fixe de luptă împotriva incendiilor – componente pentru sisteme de stingere cu gaz: Cerințe și metode de încercare pentru dispozitivele neelectrice de scoatere din funcțiune a sistemelor de stingere cu CO2
Sisteme fixe de luptă împotriva incendiilor – componente pentru sisteme de stingere cu gaz: Cerințe și metode de încercare pentru duzele sistemelor cu CO2
Sisteme fixe de luptă împotriva incendiilor – sisteme de stingere cu pulbere. Partea 1: Specificații și metode de încercare a sistemului și a elementelor componente
Sisteme fixe de luptă împotriva incendiilor – componente pentru sisteme de stingere cu gaz – Partea 13: Cerințe și metode de încercare pentru clapete de închidere și clapete antiretur
Sisteme fixe de luptă împotriva incendiilor – sisteme de tip sprinkler și cu apă pulverizată – Supape de alarmă apă-apă
Sisteme fixe de luptă împotriva incendiilor – sisteme de tip sprinkler și cu apă pulverizată — Supape de alarmă apă-aer
EN 12259-4:2000/prA1
Sisteme fixe de luptă împotriva incendiilor – sisteme de tip sprinkler și cu apă pulverizată – Dispozitive de alarmă cu motor hidraulic
Plăci de ipsos – Definiții, condiții și metode de încercare